ตามคาด! ECB ประกาศขึ้นดอกเบี้ย 0.75% คุมเงินเฟ้อ
ECB ประกาศขึ้นดอกเบี้ย 0.75% ตามคาด ด้านอัตราดอกเบี้ยเงินฝากขึ้นสู่ระดับ 1.50% สูงสุดนับตั้งแต่ปี 2552
ECB ประกาศขึ้นดอกเบี้ย 0.75% ตามคาด ด้านอัตราดอกเบี้ยเงินฝากขึ้นสู่ระดับ 1.50% สูงสุดนับตั้งแต่ปี 2552
27 ต.ค. 2565

ผู้สื่อข่าวรายงานว่า ธนาคารกลางยุโรป (ECB) มีมติปรับขึ้นอัตราดอกเบี้ย 0.75% ในการประชุมวันนี้ ตามการคาดการณ์ของตลาด
โดย ECB มีมติปรับขึ้นอัตราดอกเบี้ยเงินฝากสู่ระดับ 1.50% ซึ่งเป็นระดับสูงสุดนับตั้งแต่ปี 2552 จากเดิมที่ระดับ 0.75% นอกจากนี้ ECB ยังส่งสัญญาณปรับขึ้นอัตราดอกเบี้ยต่อไปเพื่อควบคุมเงินเฟ้อ
ทั้งนี้ ECB ปรับขึ้นอัตราดอกเบี้ยเป็นครั้งที่ 3 ติดต่อกัน หลังจากปรับขึ้นอัตราดอกเบี้ย 0.50% ในเดือนก.ค. และ 0.75% ในเดือนก.ย. โดยการปรับขึ้นอัตราดอกเบี้ยในเดือนก.ค.ถือเป็นการปรับขึ้นอัตราดอกเบี้ยเป็นครั้งแรกในรอบ 11 ปี และเป็นการปรับขึ้นอัตราดอกเบี้ยครั้งใหญ่ที่สุดนับตั้งแต่ปี 2543
ขณะที่ สำนักงานสถิติแห่งสหภาพยุโรป (ยูโรสแตท) เปิดเผยว่า ดัชนีราคาผู้บริโภค (CPI) ของยูโรโซนพุ่งขึ้นสู่ระดับ 9.9% ในเดือนก.ย. จากระดับ 9.1% ในเดือนส.ค. และสูงกว่าระดับ 2% ซึ่งเป็นเป้าหมายของ ECB